Walthers dikt er kjærlighetslyriske og politiske. Han begynte å dikte ved Wiens hoff på slutten av 1100-tallet, og reiste derefter rundt i hele Europa for å synge, hvilket han gjorde stor lykke med. I 1220 fikk han en eiendom ved Würzburg i Bayern av keiser Fredrik II og avsluttet sin reisevirksomhet. Walthers ridderlige kjærlighetsdikt representerer et høydepunkt i minnediktningen. Hans politiske dikt var særlig forbundet med datidens strid om keiserkronen.